**KOOLITUSLEPING**

**Riigimetsa Majandamise Keskus (RMK),** keda esindab 16.01.2021 juhatuse otsuse nr 1-32/13 kinnitatud personaliosakonna põhimääruse alusel personaliosakonna juht Signe Vaks, (edaspidi nimetatud *Tellija*) ühelt poolt

ja

OÜ Prudenor (edaspidi teenuse osutaja), registrikood 10591522, aadress Sambla, Mäeküla, Mulgi vald, Viljandimaa 69004, keda esindab juhatuse liige Andres Liinat.

1. **Lepingu objekt**
   1. Lepingu objektiks on teenuse osutaja poolt RMK väärtuspõhise käitumise tagasiside andmise ja tunnustamise tööriistade töötubade läbiviimine juhtidele ja spetsialistidele (edaspidi nimetatud programm või töö).
   2. Programmi orienteeruv läbiviimise aeg 2025 aprill – 2026 juuni.
2. **Töö teostamine**
   1. Teenuse osutaja on kohustatud töötoad viima läbi kvaliteetselt ning lähtudes pakkumuses (Lisa 1) toodust.
   2. Töötubade toimumise asukohad ja kuupäevad lepitakse poolte vahel kokku kirjalikult lepingu kehtivuse ajal.
   3. Teenuse osutaja on kohustatud tagama kogu õppematerjali.
   4. Lepingu täitmise üksikasjad lepitakse eraldi kokku poolte kontaktisikute vahel kirjalikku taasesitamist võimaldavas.
3. **Lepingu maksumus ja arvelduste kord**
   1. Lepingu maksumus kokku on kuni 24 380 eurot ilma käibemaksuta. Lepingu lõplik maksumus kujuneb vastavalt reaalselt läbiviidud programmile.
   2. Pakkumuses (lisa 1) pakutud hind töötoale peab kehtima terve lepingu kehtivuse perioodi.
   3. Tellija tasub teenuse osutaja poolt esitatud arve alusel aga mitte sagedamini kui kord kalendrikuus. E-arve peab sisaldama teenuse tegelikku tellimust vormistanud kontaktisiku nime, Lepingu numbrit ja arve perioodi.
   4. E-arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
   5. E-arved kuuluvad Tellija poolt tasumisele 21 (kahekümne ühe) päeva jooksul arve kättesaamise kuupäevast alates.
   6. Tellija ei tasu teenuse osutajale ettemaksu.
   7. E-arve peab vastama Eesti e-arve standardile.
   8. Käesolevas punktis sätestatud tingimustele mittevastav arve ei kuulu tasumisele.
4. **Poolte kohustused**
   1. Tellija kohustub komplekteerima õppegrupid ja tagama osalemise töötubades (informeerides osalejaid töötoa eesmärkidest ja kestusest), samuti tagama õppetööks kasutatavad ruumid koos vajaliku varustusega ja toitlustuse (osalejatele ja koolitajatele).
   2. Teenuse osutaja kohustub järgima töötubade läbiviimisel Tellija juhiseid.
   3. Teenuse osutaja on kohustatud teatama Tellijale kõigist töötubadega seotud olulistest asjaoludest, eelkõige nendest, mis võivad ajendada Tellijat juhiseid muutma, samuti andma Tellija nõudmisel talle teavet töötubade ettevalmistamise ja läbiviimise kohta.
   4. Kumbki Pool ei tohi Lepingust tulenevaid õigusi ja kohustusi üle anda kolmandale isikule ilma teise Poole kirjaliku nõusolekuta.
   5. Pooled vastutavad oma lepingust tulenevate kohustuste rikkumise eest, kui rikkumine on põhjustatud süüliselt.
5. **Konfidentsiaalsus ja andmekaitse**
   1. Teenuse osutaja kohustub lepingu kehtivuse ajal ning pärast lepingu lõppemist hoidma konfidentsiaalsena kõiki talle seoses lepingu täitmisega teatavaks saanud andmed, mille konfidentsiaalsena hoidmise vastu on tellijal eeldatavalt õigustatud huvi.
   2. Teenuse osutaja kinnitab, et ta töötleb tellija töötajate isikuandmeid üksnes käesolevast lepingust tulenevate kohustuste täitmiseks.
   3. Teenuse osutaja, et ta tagab, et isikuandmete töötlemisel järgitakse kõiki seaduses ja muudes õigusaktides sätestatud nõudeid, sh rakendatakse piisavaid tehnilisi ja organisatsioonilisi meetmeid tellija poolt edastatud või kättesaadavaks tehtud isikuandmete turvalisuse tagamiseks ning välditakse vastavat volitust mitteomavate isikute ligipääsu eelnimetatud isikuandmetele. Teenuse osutaja kinnitab, et tema hinnangul on tema poolt kasutatavad turvameetmed asjakohased ja piisavad.
   4. Teenuse osutaja kohustub mitte andma kolmandatele isikutele üle tema poolt lepingu alusel töödeldavaid isikuandmeid, va kui õigusaktidest või poolte eraldiseisvast kokkuleppest ei tulene teisiti, kusjuures niisugusel juhul kohustub teenuse osutaja informeerima tellijat info väljastamisest.
   5. Teenuse osutaja kohustub mitte säilitama temale töötlemiseks lubatud isikuandmeid kauem, kui see on vajalik lepingu täitmiseks.
6. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. Poolte kontaktisikute kontaktandmed:
      1. OÜ Prudenor: Andres Liinat, e-post [andres.liinat@gmail.com](mailto:andres.liinat@gmail.com),
      2. RMK: Signe Vaks, e-post signe.vaks@rmk.ee, telefon 5245615.
   3. E-kirja teel edastatud teated peetakse kätte saaduks alates teate edastamisele järgnevast tööpäevast.
   4. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
7. **Lepingu jõustumine ja lõppemine**
   1. Leping jõustub Lepingu allkirjastamisel ja kehtib kuni kõikide Lepingust tulenevate kohustuste täitmiseni.
   2. Kumbki pool võib käesoleva lepingu ennetähtaegselt üles öelda teatades sellest teisele poolele kirjalikult ette 60 päeva
   3. Kumbki pool võib käesoleva lepingu punktis 6.2 nimetatud tähtaegu järgimata lepingu üles öelda, kui ilmneb, et kõiki asjaolusid arvesse võttes ja mõlema poole huvisid kaaludes ei või oodata, et lepingut üles öelda sooviv pool jätkaks lepingu täitmist kuni üles­ütlemistähtaja või lepingu tähtaja möödumiseni.
8. **Lõppsätted**
   1. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest.
   2. Leping on allkirjastatud digitaalselt.
   3. Lepingus käsitlemata küsimustes ja lepingust tulenevad vaidlused lahendatakse poolte kokkuleppel. Kokkuleppe mittesaavutamisel lahendatakse vaidlus tulenevalt Eesti Vabariigi õigusaktides sätestatud korras.

**Poolte andmed ja allkirjad**

|  |  |
| --- | --- |
| **Riigimetsa Majandamise Keskus**  Registrikood 70004459  Mõisa/3, Sagadi küla, Haljala vald, Lääne-Viru maakond 45403  (allkirjastatud digitaalselt)  Signe Vaks | **OÜ Prudenor**  Registrikood 10591522  Sambla, Mäeküla, Mulgi vald, Viljandimaa 69004  (allkirjastatud digitaalselt)  Andres Liinat |